open-index/open-wikipedia-markdown huggingface dataset:
อ้วงเซ็งจี้

**อ้วงเซ็งจี้** (; *Yuan Chengzhi*) ยอดฝีมือยุคหลังในประวัติศาสตร์จักรวาลนิยายกิมย้ง (ราชวงศ์เช็ง) และพระเอกจากเรื่องเพ็กฮวยเกี่ยม

## ประวัติตัวละคร

**อ้วงเซ็งจี้ หรือ เหยียนเฉินจือ** เป็นบุตรชายของ อ้วงจุ้ยหวง (:en:Yuan Chonghuan หยวนจงฮวน หรือ เหยียนฉงฟั่น แม่ทัพปลายสมัยราชวงศ์เหม็ง มีตัวตนอยู่จริง) ที่ถูกประหารโดยไม่มีความผิดจากจักรพรรดิจุ๊ยเจ็ง (:en:Chongzhen Emperor จักรพรรดิจงเสิง จักรพรรดิองค์สุดท้ายแห่งราชวงศ์เหม็ง) อ้วงเซ็งจี้ได้รับการเลี้ยงดูจาก โจ๊วต้งซิ้ว จูอานก๊ก โง้ยเฮา และล้อตั้วกังลูกน้องเก่าของบิดาตั้งแต่ยังเด็ก ต่อมาได้มีโอกาสเรียนวิชาบู๊จาก ม้อนั้งเช็ง ฉายา *โป๊ยชิ่วเซียนอ้วง (เซียนชะนีแปดมือ)* เจ้าสำนักฮั้วซัว (หัวซาน) ทั้งยังได้รับคำชี้แนะจากบึกฮึงเต้าหยิน เจ้าสำนักกระบี่เหล็ก ทำให้มีฝีมือรุดหน้ากว่าคนรุ่นเดียวกันมากนัก ต่อมา *อ้วงเซ็งจี้* ยังมีโอกาสได้ฝึกฝนวิชาจากกิมจั๊วปี๊กกี๊บ (ตำรางูทอง) ของ *กิมจั๊วลั้งกุน (เทพบุตรงูทอง) [[เซี่ยซิหยี|แหเซาะหงี]]* บิดาของ อุนแชแช ที่เหลือทิ้งไว้อีกด้วย ช่วงบั้นปลายชีวิตได้ไปตั้งรกรากที่เกาะบอร์เนียว

## คำวิจารณ์

หากจะกล่าวว่า *อ้วงเซ็งจี้* เป็นยอดฝีมืออันดับหนึ่งช่วงปลายสมัยในประวัติศาสตร์จักรวาลกิมย้งก็ไม่ผิดมากนัก เพราะยอดฝีมือในเรื่องอุ้ยเสี่ยวป้ออย่าง กุยซินซิ่ว ยังเคยสู้แพ้อ้วงเซ็งจี้มาแล้วถึงสองครั้งสองครา แม้แต่อันดับหนึ่งแห่งฝ่ายอธรรมอย่าง ฮ้อทิซิ่ว ก็ยังพ่ายแพ้ต่ออ้วงเซ็งจี้ด้วยเช่นกัน (ภายหลังเป็นศิษย์อ้วงเซ็งจี้จึงเปลี่ยนมาใช้ชื่อ ฮ้อเท็กซิ่ว) ดังนั้นผู้รู้ในเชิงนิยายกำลังภายในหลายท่าน จึงคิดเห็นตรงกันว่าสมควรจัดให้ *อ้วงเซ็งจี้* เป็นสุดยอดฝีมือยุคหลังในจักรวาลของกิมย้ง 

หมวดหมู่:ตัวละครของกิมย้ง
หมวดหมู่:ตัวละครในนิยายกำลังภายใน
อาแล็กซ็องดร์ อัศวินแห่งโชมง

[thumb|อัศวินแห่งโชมงถวายพระราชสาส์นจาก[พระเจ้าหลุยส์ที่ 14 แห่งฝรั่งเศส แก่สมเด็จพระนารายณ์ ณ พระที่นั่งสรรเพชญปราสาท วันที่ 18 ตุลาคม ค.ศ. 1685]]

**อาแล็กซ็องดร์ อัศวินแห่งโชมง** (; ค.ศ. 1640 – 28 มกราคม ค.ศ. 1710 ปารีส) รู้จักในไทยด้วยตำแหน่ง **เชอวาลีเยเดอโชมง** ("อัศวินแห่งโชมง") เป็นข้าราชการชาวฝรั่งเศสในสมัยพระเจ้าหลุยส์ที่ 14 แห่งฝรั่งเศส

เขาได้รับแต่งตั้งให้เป็นราชทูต ตำแหน่ง "อัศวินแห่งโชมง" ไปยังกรุงศรีอยุธยาในรัชสมัยสมเด็จพระนารายณ์

คณะทูตดังกล่าว นอกจากอาแล็กซ็องดร์แล้ว ยังมีบาทหลวงฟร็องซัว-ตีมอเลอง เดอ ชัวซี (François-Timoléon de Choisy), บาทหลวงกี ตาชาร์ (Guy Tachard) จากคณะเยสุอิต, และบาทหลวงเบนีญ วาเช (Bénigne Vachet) จากคณะมิสซังต่างประเทศแห่งกรุงปารีส เดินทางไปกรุงศรีอยุธยาพร้อมด้วยคณะทูตที่สมเด็จพระนารายณ์ทรงส่งไปกรุงปารีสก่อนหน้านี้ใน พ.ศ. 2226 ซึ่งมีเจ้าพระยาโกษาธิบดี (ปาน) เป็นหัวหน้า

อาแล็กซ็องดร์ได้พยายามชักชวนให้สมเด็จพระนารายณ์เข้ารีตเป็นคริสต์ศาสนิกชนนิกายโรมันคาทอลิก เพื่อให้การเจรจาทำสัญญาทางการค้าสำคัญหลายฉบับเป็นไปอย่างราบรื่นขึ้น แต่การนี้ไม่ประสบความสำเร็จ

อาแล็กซ็องดร์ได้บันทึกความเป็นอยู่ของบ้านเมืองสยามในครั้งนั้น ซึ่งเป็นประโยชน์อย่างยิ่งแก่การศึกษาหลายด้านในปัจจุบัน

## ดูเพิ่ม
* ความสัมพันธ์ไทย-ฝรั่งเศส
* ราชทูตสยามไปฝรั่งเศส (พ.ศ. 2229)

## อ้างอิง

หมวดหมู่:ขุนนางฝรั่งเศส
หมวดหมู่:ชาวต่างชาติในกรุงศรีอยุธยา
หมวดหมู่:ความสัมพันธ์ไทย–ฝรั่งเศส
เต็งเตียน

**เต็งเตียน** (; *Ding Dian*) เป็นตัวละครตัวหนึ่งในเรื่อง กระบี่ใจพิสุทธิ์ ผลงานการประพันธ์ของกิมย้ง

## ประวัติตัวละคร
*เต็งเตียน* เป็นคนมณฑลเก็งจิ๋ว (มณฑลจิงโจว) หลังจากที่พบกับการรุมสังหารบ๊วยเนี่ยมเซ็งผู้เป็นอาจารย์โดยศิษย์ทรยศทั้งสามคน ที่ต้องการเคล็ดวิชากระบี่ใจพิสุทธิ์ (ซู้ซิมเกี้ยมฮวบ) อันซ่อนลายแทงขุมสมบัติในสมัยราชวงศ์เหนือ-ใต้ของจีน ภายหลังเมื่อได้ช่วยเหลือบ๊วยเนี่ยมเซ็งจึงได้รับการถ่ายทอดวิชาซิ้นเจี่ยวเก็ง (คัมภีร์เทพพลัง) พร้อมทั้งเคล็ดวิชากระบี่ใจพิสุทธิ์อันเป็นลายแทงขุมทรัพย์ หลังจากที่เต็งเตียนได้ทำป้ายหลุมศพแก่บ๊วยเนี่ยมเซ็ง ก็พวกที่ตามหาทรัพย์สมบัติในคัมภีร์เสาะหาจนพบ จึงหลบหนีออกไปอยู่นอกด่าน 

ครั้งหนึ่งไปเที่ยวงานดอกเบศจมาศในตลาดเมืองฮันเค้าและได้มีโอกาสรู้จักกับเล้งซึงฮั้ว ทั้งสองตกหลุมรักซึ่งกันและกัน บิดาของนางก็เห็นชอบด้วย แต่แล้วเต็งเตียนก็ทราบว่าจิตเจตนาที่แท้จริงของนายอำเภอเก็งจิ๋ว *เล่งถ่อซือ* บิดาของนางในภายหลังว่า การที่ให้เต็งเตียนคบหากับเล้งซึงฮั้วก็เพื่อจะหลอกเอาเคล็ดวิชากระบี่ใจพิสุทธิ์นั่นเอง เมื่อแผนวางยาพิษดอกบัวฮุดจ๋อกิมเน้ยแก่เต็งเตียนสำเร็จ เขาก็ถูกจองจำในคุกของเมืองเก็งจิ๋วตลอดมา จนมาพบเจอกับเต็กฮุ้นพร้อมทั้งได้ถ่ายทอดวิชาซิมเจี่ยวเก็งให้ 

จากคำบรรยายของกิมย้งทำให้ทราบว่าเต็งเตียนนั้นเป็นยอดฝีมืออันดับหนึ่งในเรื่องนี้โดยเฉพาะ แต่เนื่องจากถูกพิษดอกบัวฮุดจ๋อกิมเน้ยที่อาบบนโลงศพของเล้งซึงฮั้วคนรักผสมกับถูกไล่ล่าจากหลายฝ่ายจนทำให้ถึงแก่ความตายไปในที่สุด

## คำพูดของตัวละคร

* ถ้าหากซือม่วยของเจ้าตอบกับเจ้าด้วยความรักอย่างเสมอต้นเสมอปลาย ในที่สุดนางได้ยอมตายเพื่อเจ้า ถ้าเช่นนั้น เจ้าควรตายเพื่อนางได้แล้ว
* นี่คือวาสนาชะตากรรม ในโลกนี้ทุกคนล้วนแต่กล่าวกันถึง 'วาสนา' กัน เพียงคำเดียว
* คนที่มีความทุกข์เหมือนเราอย่างนี้ มีอยู่ใต้ฟ้ามากมายเหลือเกิน

หมวดหมู่:ตัวละครของกิมย้ง
หมวดหมู่:ตัวละครในนิยายกำลังภายใน
แชร์ (นักร้อง)

**แชร์** ( ;IPA: /ʃɛɹ/) หรือชื่อเกิด เฌอริลีน ซาร์กิเซียน (; เกิด 20 พฤษภาคม ค.ศ. 1946) เป็นนักร้อง นักแต่งเพลงแนวป็อป เป็นนักแสดง ผู้กำกับภาพยนตร์ โปรดิวเซอร์เพลงชาวอเมริกัน เธอเคยได้รับ 1 รางวัลออสการ์, 1 รางวัลแกรมมี่, 1 รางวัลเอมมี,3 รางวัลลูกโลกทองคำ และได้รับการจารึกบนฮอลลีวูดวอล์กออฟเฟม

แชร์เป็นที่รู้จักในฐานะนักร้อง ในปี 1965 ในวงดูโอแนวป็อปร็อก ที่ชื่อซันนีแอนด์แชร์ ต่อมาเธอออกมาทำงานผลงานเดี่ยว และเป็นดาราทางโทรทัศน์ในทศวรรษ 1970 และนักแสดงภาพยนตร์ในทศวรรษ 1980 โดยมีผลงานภาพยนตร์อย่าง  *The Witches of Eastwick*, *Silkwood*, *Mask* และ *Moonstruck* จากเรื่องหลังที่ทำให้เธอได้รับรางวัลออสการ์สาขานักแสดงนำหญิง

ผลงานเพลงดังของเธอคือ เพลงเต้นรำซิงเกิลที่ชื่อ  "Believe" ที่มียอดขายกว่า 10 ล้านชุดทั่วโลก เธอเป็นศิลปินหญิงเพียงคนเดียวที่มีเพลงท็อป 10 ในทุกทศวรรษตั้งแต่ ทศวรรษ 1960 และเป็นศิลปินหญิงที่อายุเยอะที่สุดที่มีเพลงติดอันดับ 1 กับอาชีพการงานของเธอกว่า 40 ปี แฌร์เป็นไอค่อนของวัฒนธรรมสมัยนิยม เป็นคนที่โด่งดังและเป็นศิลปินที่มียอดขายมากที่สุดคนหนึ่งในประวัติศาสตร์ดนตรี ล่าสุดเธอแสดงที่ เซซาร์สพาเลซ ในลาสเวกัส กับโชว์ของเธอที่ชื่อ "Cher at the Colosseum" แฌร์ยังมีเสียงร้องแบบ contralto

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายอาร์มีเนีย
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายฝรั่งเศส
หมวดหมู่:โปรดิวเซอร์เพลงชาวอเมริกัน
หมวดหมู่:ศิลปินสังกัดเอ็มซีเอเรเคิดส์
หมวดหมู่:ศิลปินสังกัดเกฟเฟนเรเคิดส์
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงคอนทราลโต
หมวดหมู่:บุคคลจากลอสแอนเจลิส
นันท์ฐนิชา ศิริปรีดาวัชร์

**นันท์ฐณิชา ศิริปรีดาวัชร์** เกิด 26 เมษายน พ.ศ. 2530)  เป็นนักแสดง นางแบบ พิธีกรชาวไทย ลูกครึ่งไทย-เยอรมัน มีพี่น้อง 2 คน เป็นลูกคนโต การ์ตูนเข้าวงการโดยการเข้าร่วมการประกวด "มิสทีนไทยแลนด์ 2003" โดยคว้ารางวัลมิสแฮร์แคร์ (ตำแหน่งพิเศษ สาวผมสวย) จากการประกวดมิสทีนไทยแลนด์ปี 2003 

เริ่มเข้าวงการบันเทิงโดยเล่นละครเรื่องแรกคือ รักได้ไหมถ้าหัวใจไม่เพี้ยน ต่อมาก็รับบทเด็กสาวน่าสงสาร จากเรื่องเกิดแต่ตม จากนั้นการ์ตูนเริ่มเล่นสายรัก สาละวิน และในที่สุดการ์ตูนก็แจ้งเกิด ในบทของ"เพียงเพ็ญ" จากเรื่องขิงก็รา ข่าก็แรง ทำให้ทุกคนรู้จักและโด่งดังมีชื่อเสียงมากในขณะนั้น

นอกจากงานละครแล้ว การ์ตูนก็เคยออกอัลบั้มเพลงร่วมกับเพื่อนและรุ่นพี่มิสทีนไทยแลนด์ชื่ออัลบั้มว่า "Missteen Thailand Gang" และก็เคยแสดงมิวสิควิดีโออีกหลายเพลง และมีงานถ่ายแบบ งานโฆษณา อีกหลายชิ้น ปัจจุบันเป็นเจ้าของธุรกิจความงาม แบรนด์ ชาเม่ (CHAME') ที่ประสบความสำเร็จเป็นอย่างมาก

## การศึกษา
* ศึกษาระดับมัธยมที่ โรงเรียนสตรีเศรษฐบุตรบำเพ็ญ และBenjamin College School

*ปัจจุบันจบการศึกษา ปริญญาโท MA Luxury Brand Management จาก Regent’s University London
•ปริญญาตรี Bachelor of Communication Arts in Advertising and Marketing จาก Rangsit University

## ผลงานการแสดง
### ผลงานละครโทรทัศน์

*

### ภาพยนตร์

## พิธีกร
* รายการ เส้นทางบันเทิง ทางช่อง 7 สี
* รายการ สีสันบันเทิง ทางช่อง 3 (เริ่มวันจันทร์ที่ 19 พฤศจิกายน 2561)

## ผลงานเพลง
* อัลบั้มเฉพาะกิจ  Missteen Thailand Gang 

## รางวัลที่ได้รับ
* มิสแฮร์แคร์ จากเวทีมิสทีนไทยแลนด์ ปี 2003
* รางวัลขโมยซีนแห่งปี (นักแสดงสบทบยอดเยี่ยม) จากงาน Siamdara Star Awards 2009 (บท **นวลรัตน์** จากละครเมียหลวง)

## อ้างอิง

* chamethailand
* อินสตาแกรมของการ์ตูน นันท์ฐนิชา

หมวดหมู่:มิสทีนไทยแลนด์
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
โรมัน ปัฟลูย์เชนโค

**โรมัน อะนาโตเลียวิช ปัฟลูย์เชนโค** () เป็นนักฟุตบอลชาวรัสเซีย เกิดเมื่อวันที่ 15 ธันวาคม ปี ค.ศ. 1981 ที่เมืองมอสตอฟสกอย เริ่มเล่นฟุตบอลอาชีพกับสโมสรโรตอร์วอลโกกราด 3 ปีตั้งแต่ปี 2000 และทำผลงานได้ดีจนกระทั่งทีมสปาร์ตัคมอสโกดึงตัวได้ไปอยู่กับทีมสปาร์ตัคมอสโก แล้วก็สามารถทำผลงานได้ดีโดยลงเล่นให้กับทีม 147 นัดและยิงประตูรวม 77 ประตู 

ปัฟลูย์เชนโคติดทีมชาติรัสเซียในปี 2005 แต่ยังไม่สามารถลงเล่นเป็นตัวจริงได้เลยจนถึงช่วงฟุตบอลยูโร 2008 ในนัดแรกที่แพ้สเปนไป 4-1 เขาก็เป็นคนยิงให้กับรัสเซีย และในเกมที่ชนะสวีเดนไป 2-0 นั้นเขาก็ยิงประตูให้ทีมขึ้นนำก่อน 1-0 ก่อนที่อันเดรย์ อาร์ชาวิน จะมายิงประตูปิดท้ายให้ทีมผ่านเข้าสู่รอบ 8 ทีมสุดท้ายได้สำเร็จ ส่วนในรอบ 8 ทีมสุดท้ายนั้นในเกมที่รัสเซียชนะเนเธอร์แลนด์ 3-1 นั้นเขาก็เป็นคนที่ยิงให้กับทีมเป็นคนแรกให้รัสเซียนำ 1-0 ช่วยให้รัสเซียเข้ารอบรองชนะเลิศไปเจอกับทีมสเปน โดยทีมรัสเซียแพ้สเปนไป 3-0

ถึงแม้ว่าทีมรัสเซียจะตกรอบรองชิงชนะเลิศ แต่ครั้งนั้นทีมในสโมสรยักษ์ใหญ่ในยุโรปต่างก็ต้องการตัวปัฟลูย์เชนโคไปร่วมทีม ในที่สุดเขาก็ได้เข้าร่วมสโมสรฟุตบอลทอตนัมฮอตสเปอร์ การมาร่วมทีมของอังกฤษนั้นมีอุปสรรคมาก เนื่องจากปัฟลูย์เชนโคยังไม่สามารถปรับการเล่นฟุตบอลแบบอย่างอังกฤษได้ และที่สำคัญเขาพูดภาษาอังกฤษไม่คล่อง เวลาจะพูดก็จะพูดภาษาอังกฤษปนภาษารัสเซีย แต่พอเล่นไปนาน ๆ เขาก็สามารถปรับตัวได้และก็สามารถเล่นได้ดีขึ้น และสามารถยิงประตูทีมเพิ่มให้กับต้นสังกัดใหม่เรื่อย ๆ โดยแฟนบอลสเปอร์ยกให้เขาเป็นดีมีตาร์ เบร์บาตอฟ คนใหม่ของทีม

## อ้างอิง

หมวดหมู่:นักฟุตบอลชาวรัสเซีย
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากดินแดนครัสโนดาร์
หมวดหมู่:กองหน้าฟุตบอล
ออกไซด์แอนด์นูทริโน

**ออกไซด์แอนด์นูทริโน** () เป็นดีเจและเอ็มซี แนวยูเคการาจ และทู-สเตปการาจ จากลอนดอน ประกอบด้วยสมาชิกคือ อเล็กซ์ ริเวอร์ส (เกิด 1982) และ มาร์ก โอไซทูทู (เกิด 1982)

ซิงเกิลแรกของพวกเขาคือ เพลง "Bound 4 Da Reload (Casualty)" สามารถขึ้นอันดับ 1 บนชาร์ท ยูเคซิงเกิลชาร์ต เมื่อเดือนพฤษภาคม ค.ศ. 2000 เพลงนี้ได้ใช้ท่อนเพลงตัวอย่าง (แซมเพิล) จากธีมเพลงของดราม่าทางช่องบีบีซีวันที่ชื่อ *Casualty* และยังมีท่อนบทพูดจากภาพยนตร์ในปี 1998 เรื่อง  *Lock, Stock and Two Smoking Barrels* ผลงานเพลงของพวกเขาปรากฏในภาพยนตร์เรื่อง *Ali G Indahouse* ในเพลง "Shoot to Kill" ซึ่งมีประกอบในภาพยนตร์ และเพลงยังบรรจุในซีดีเพลงประกอบภาพยนตร์อีกด้วย

ออกไซด์แอนด์นูทริโน ยังเป็นสมาชิกของกลุ่มศิลปินแนวยูเคการาจที่ชื่อ โซโซลิดครูว์  ออกไซด์ได้ช่วยดูแลเพลงให้กับอัลบั้มแรกของ ลิซา มาฟเฟีย ชุด *First Lady* และในเพลง  "Industry Lady" ในอัลบั้มมิกซ์เทปของ เฟซ ที่ชื่อ *Sign 2 the Block*

ในปี 2007 ทั้งคู่กลับสู่ด้านดนตรีอีกครั้ง โดยการออกซิงเกิลใหม่ที่ชื่อ "What R U" ออกเมื่อ 14 พฤษภาคม และออกผลงานอัลบั้มที่ 4 ที่ชื่อ *2nd Chance* เมื่อ 11 มิถุนายน

## ผลงาน
### อัลบั้ม
*2000: *[[The Solid Sound of the Underground]]*
*2001: *[[Execute (Oxide & Neutrino album)|Execute]]* - UK #11
*2002: *[[2 Stepz Ahead]]* - UK #28
*2007: *[[2nd Chance (Oxide & Neutrino album)|2nd Chance]]* - 11 มิถุนายน 2007

### Singles
**จากอัลบั้ม ''Execute'':**
* "Bound 4 Da Reload (Casualty)" - UK #1 ในเดือนเมษายน 2000
* "No Good 4 Me" (featuring Megaman, MC Romeo & Lisa Maffia)- UK #6 ในเดือนธันวาคม 2000
* "Up Middle Finger" - UK #7 ในเดือนพฤษภาคม 2001
* "Devil's Nightmare" - UK #16 ในเดือนกรกฎาคม 2001

**จากอัลบั้ม ''2 Stepz Ahead'':**
* "Rap Dis"/"Only Wanna Know U Cos Ure Famous remix" - UK #12 ในเดือนพฤศจิกายน 2001
* "Dem Girls (I Don't Know Why)" (featuring Kowdean) - UK #10 ในเดือนตุลาคม 2002

**จากอัลบั้ม ''2nd Chance'':**
* "What R U" - 14 พฤษภาคม 2007

## อ้างอิง

หมวดหมู่:กลุ่มดนตรีฮิปฮอปสัญชาติอังกฤษ
หมวดหมู่:นักดนตรียูเคการาจ
หมวดหมู่:กลุ่มดนตรีจากลอนดอน
แขวงของประเทศลาว

ประเทศลาวแบ่งเขตการปกครองระดับบนสุดออกเป็น 17 แขวง () และ 1 เขตนครหลวง () เขตพิเศษไชยสมบูรณ์จัดตั้งขึ้นเมื่อปี พ.ศ. 2537 และถูกยกเลิกเมื่อ 13 มกราคม พ.ศ. 2549 ส่วนเขตปกครองล่าสุดที่ได้จัดตั้งขึ้นคือ "แขวงไชยสมบูรณ์" จัดตั้งขึ้นอย่างเป็นทางการในวันที่ 31 ธันวาคม พ.ศ. 2556

## รายชื่อแขวง

## อ้างอิง


หมวดหมู่:หน่วยการบริหารของประเทศลาว
PL

**PL, Pl, pl** (พีแอล) สามารถหมายถึง

* ประเทศโปแลนด์ ใช้รหัสอินเทอร์เน็ต .pl
* ภาษาโปแลนด์ (ISO 639-1: pl)
* ภาษาเพิร์ล มักใช้ไฟล์ที่มีส่วนขยายเป็น .pl
* ภาษาโปรล็อก มักใช้ไฟล์ที่มีส่วนขยายเป็น .pl
* พีแอล/เอสคิวแอล (PL/SQL) ภาษาโปรแกรม
* พีแอล/วัน (PL/I) ภาษาโปรแกรม
* พีแอล/ซี (PL/C) ภาษาโปรแกรม
* พรีเมียร์ลีก
ราชอาณาจักรซัสเซกซ์

**ราชอาณาจักรซัสเซกซ์** (; ) คำว่า "ซัสเซกซ์" มาจากคำภาษาอังกฤษเก่าว่า  ที่แปลว่าแซกซันใต้ ซัสเซกซ์เป็นหนึ่งในอาณาจักรแองโกล-แซกซันเจ็ดอาณาจักรที่มีอาณาบริเวณคล้ายกับอาณาจักรเคลต์เดิมชื่ออาณาจักรเรกีนี (Regini) แต่ต่อมาเทศมณฑลซัสเซกซ์ แต่ส่วนใหญ่ของเขตการปกครองโบราณครอบคลุมบริเวณป่าที่เรียกว่าป่าอันเดรด (Forest of Andred) ราชอาณาจักรซัสเซกซ์ปกครองโดยระบบราชาธิปไตย

## อ้างอิง

## ดูเพิ่ม
* แองโกล-แซกซัน 
* เจ็ดอาณาจักร 
* ประวัติศาสตร์ของหมู่เกาะอังกฤษ

หมวดหมู่:ประวัติศาสตร์อังกฤษ
ซัสเซกซ์
หมวดหมู่:รัฐและดินแดนที่ก่อตั้งในคริสต์ศตวรรษที่ 5
หมวดหมู่:สิ้นสุดในคริสต์ศตวรรษที่ 9
ซ
ซัสเซกซ์ (แก้ความกำกวม)

**ซัสเซกซ์** อาจจะหมายถึง
* **[[ซัสเซกซ์]]** (Sussex) อดีตเทศมณฑล (county) ในอังกฤษ ปัจจุบันแยกเป็นเทศมณฑลอีสต์ซัสเซกซ์และเทศมณฑลเวสต์ซัสเซกซ์  
* **[[ราชอาณาจักรซัสเซกซ์]]** (Kingdom of Sussex) - หนึ่งในอาณาจักรแองโกล-แซกซันเจ็ดอาณาจักร
* **[[อีสต์ซัสเซกซ์]]** (East Sussex) เทศมณฑลในอังกฤษ
* **[[เวสต์ซัสเซกซ์]]** (West Sussex) เทศมณฑลในอังกฤษ

## สถานที่
ซัสเซกซ์ใช้เป็นชื่อสถานที่และถนนอีกหลายแห่งโดยเฉพาะในสหรัฐอเมริกา แคนาดา และออสเตรเลีย

## การใช้อื่น ๆ
* **[[เอิร์ลแห่งซัสเซกซ์]]** (Earl of Sussex) 
* **[[ดยุกแห่งซัสเซกซ์]]** (Duke of Sussex) 
* **[[เรือรบหลวงซัสเซกซ์]]** (HMS Sussex)
สโมสรฟุตซอลชลบุรีบลูเวฟ

**สโมสรฟุตซอลจังหวัดชลบุรี** หรือ **บลูเวฟ ชลบุรี ** เป็นสโมสรฟุตซอลในประเทศไทย โดยเป็นทีมจากจังหวัดชลบุรี ได้เข้ามาร่วมเล่นในไทยแลนด์ฟุตซอลลีก ครั้งแรกในปี พ.ศ. 2549 สามารถคว้าแชมป์ได้ถึง 11 สมัย และชนะเลิศการแข่งขันฟุตซอลชิงแชมป์สโมสรเอเชีย ในปี พ.ศ. 2556 และ พ.ศ. 2560

## ประวัติสโมสร

สโมสรฟุตซอลชลบุรีบลูเวฟ ก่อตั้งขึ้นในปี พ.ศ. 2539 และเข้าร่วมการแข่งขันไทยแลนด์ฟุตซอลลีกฤดูกาลแรกในปี พ.ศ. 2549 สามารถคว้ารางวัลชนะเลิศได้ 2 สมัย ในปี พ.ศ. 2549 และ พ.ศ. 2552 ก่อนที่จะยุติการทำทีมชั่วคราวโดยมีการโอนนักเตะและสิทธิการทำทีมทั้งหมดไปให้กับสโมสรฟุตซอล ธอส.อาร์แบค แทน และสามารถคว้าแชมป์ไปได้อีก 3 สมัย คือในปี พ.ศ. 2553, พ.ศ. 2554 และ พ.ศ. 2555

ต่อมาได้มีการกลับมาคุมทีมอีกครั้งภายใต้การควบคุมของสมาคมกีฬาจังหวัดชลบุรี และสโมสรฟุตบอลชลบุรี ภายใต้ชื่อว่า สโมสรฟุตซอลชลบุรี ธอส. อาร์แบค ก่อนที่สุดท้ายจะเปลี่ยนกลับมาใช้ชื่อเก่า คือ ชลบุรี บลูเวฟ

ในปี พ.ศ. 2556 ชลบุรีบลูเวฟกลายเป็นสโมสรแรกในประเทศไทยที่สามารถคว้าแชมป์รายการฟุตซอลชิงแชมป์สโมสรเอเชียได้สำเร็จ หลังดวลจุดโทษชนะ กิติ ปาซาน แชมป์เก่าเมื่อปี พ.ศ. 2555 จากอิหร่านไปได้ 5-2 หลังเสมอในเวลาปกติ 1-1

ในปี พ.ศ. 2559 คณะกรรมการสโมสรมีมติแต่งตั้ง ธัชพัทธ์ เบ็ญจศิริวรรณ ขึ้นเป็นประธานสโมสรแทน อดิศักดิ์ เบญจศิริวรรณ ที่ได้ลาออกไปรับตำแหน่งประธานพัฒนาฟุตซอลแห่งชาติ สมาคมกีฬาฟุตบอลแห่งประเทศไทย ในพระบรมราชูปถัมภ์

ในปี พ.ศ. 2560 บริษัท ป.ต.ท. จำกัด (มหาชน) ได้เข้าร่วมเป็นผู้สนับสนุนหลักของสโมสรพร้อมกับเปลี่ยนชื่อสโมสรเป็น สโมสรฟุตซอลพีทีที บลูเวฟ ชลบุรี และสามารถคว้าแชมป์ฟุตซอลชิงแชมป์สโมสรเอเชียสมัยที่สองของสโมสรภายหลังเอาชนะ กิติ ปาร์ซาน จากประเทศอิหร่าน 3-2

ในปี พ.ศ. 2564 ได้มีการเปลี่ยนผู้สนับสนุนหลักของสโมสรจากพีทีที เป็น ฟรีไฟร์

thumb|200px|right|ตราสโมสรสมัยยังใช้ชื่อว่า ธอส. อาร์แบค

## ผู้เล่นชุดปัจจุบัน

### ผู้เล่นที่ถูกยืมตัว

## ผลงาน
***ไทยแลนด์ฟุตซอลลีก**
** **ชนะเลิศ** 11 สมัย - 2549, 2552 (ชลบุรี บลูเวฟ), 2553, 2554 - 2555 (ธอส.อาร์แบค), 2555 - 2556, 2557, 2558, 2559 (ชลบุรี บลูเวฟ), 2560, 2563, 2564 - 2565
** **รองชนะเลิศ** 3  สมัย - 2550, 2561, 2562

* **[[ไทยฟุตซอลเอฟเอคัพ]]**
** **ชนะเลิศ** 5 สมัย - 2553, 2554, 2557, 2558, 2562

#### อาเซียน
* **[[อาเซียนฟุตซอลคลับแชมเปียนชิพ]]**
** **ชนะเลิศ** 2 สมัย - 2562,2564

#### เอเชีย
* **ฟุตซอลชิงแชมป์สโมสรเอเชีย**
** **ชนะเลิศ** 2 สมัย  - 2556, 2560
** รองชนะเลิศ - 2557
** อันดับที่ 3 - 2559

#### ระดับโลก
* **ฟุตซอลชิงแชมป์สโมสรโลก** (Intercontinental Futsal Cup)
** รอบแรก - 2554
** อันดับที่ 4 - 2557, 2561
** อันดับที่ 6 - 2562

## ดูเพิ่ม
* สโมสรฟุตบอลชลบุรี

## อ้างอิง

## แหล่งข้อมูลอื่น
* 
* เว็บไซต์อย่างเป็นทางการของสโมสร 

ชลบุรีบลูเวฟ
ช
พรรคพลังใหม่

**พรรคพลังใหม่** เป็นพรรคการเมืองในประเทศไทย ก่อตั้งและดำเนินกิจกรรมการเมืองหลังเหตุการณ์ 14 ตุลาคม พ.ศ. 2516 โดยจดทะเบียนเป็นพรรคการเมืองเลขที่ 17/2517 เมื่อวันที่ 21 พฤศจิกายน พ.ศ. 2517 มีนายแพทย์กระแส ชนะวงศ์ ดำรงตำแหน่งหัวหน้าพรรค

ซึ่งพรรคพลังใหม่ เป็นพรรคการเมืองขนาดเล็ก แต่ได้รับการจับตามองอย่างกว้างขวาง เนื่องจากเป็นพรรคที่ถูกมองว่าเป็นแหล่งรวมนักการเมืองน้ำดี หรือนักการเมืองรุ่นใหม่ และเป็นพรรคที่เอนไปทางฝ่ายซ้าย หรือสังคมนิยม ทางพรรคได้ส่งผู้สมัครสมาชิกสภาผู้แทนราษฎร ในการเลือกตั้งเมื่อวันที่ 26 มกราคม พ.ศ. 2518 ภายใต้รัฐธรรมนูญ ฉบับ ปี พ.ศ. 2517 ซึ่งบังคับให้ผู้สมัครสมาชิกสภาผู้แทนราษฎรต้องสังกัดพรรคการเมือง มีสมาชิกพรรคพลังใหม่ได้รับเลือกตั้งเป็น สมาชิกสภาผู้แทนราษฎร จำนวน 12 คน อาทิ นายเลิศ ชินวัตร บิดาของทักษิณ ชินวัตร อดีตนายกรัฐมนตรี, นายปรีดา พัฒนถาบุตร และนายชัชวาลย์ ชมภูแดง

ในการเลือกตั้งครั้งนั้นมีพรรคการเมืองส่งผู้สมัครถึง 42 พรรค แต่ได้รับเลือกตั้งเพียง 22 พรรค ซึ่งได้สมาชิกสภาผู้แทนราษฎรกระจายกันออกไป หลังการเลือกตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ ที่ได้ ส.ส. มาทั้งหมด 72 คน เป็นพรรคที่มีคะแนนเสียงเป็นอันดับหนึ่ง สามารถรวบรวมพรรคต่าง ๆ ร่วมกันจัดตั้งรัฐบาลได้ และได้เป็นนายกรัฐมนตรี

ต่อมาในการเลือกตั้งผู้ว่าราชการกรุงเทพมหานครในปีเดียวกัน ซึ่งเป็นการเลือกตั้งผู้ว่าราชการกรุงเทพมหานครเป็นครั้งแรกด้วย พรรคพลังใหม่ก็ได้ส่งผู้สมัครลงสมัคร คือ ดร.อาทิตย์ อุไรรัตน์ แต่ไม่ได้รับการเลือกตั้ง เพราะพ่ายแพ้ต่อ นายธรรมนูญ เทียนเงิน ผู้สมัครจากพรรคประชาธิปัตย์ไปราว 7,000 คะแนนเท่านั้น กระทั่งเกิดการรัฐประหารเมื่อวันพุธที่ 6 ตุลาคม พ.ศ. 2519 โดย คณะปฏิรูปการปกครองแผ่นดิน ทำให้พรรคพลังใหม่ในยุคแรกต้องยุติบทบาทลง

ใน พ.ศ. 2525 ได้มีการจดทะเบียนพรรคพลังใหม่ขึ้นมาอีกครั้งโดยใช้ตราสัญลักษณ์เมื่อคราวจดทะเบียนปี พ.ศ. 2517 เป็นตราประจำพรรคมี ร้อยตรี สมหวัง ศรีชัย เป็นหัวหน้าพรรคคนแรกและนาย สุเทพ วงศ์กำแหง เป็นเลขาธิการพรรคคนแรก 

## พรรคพลังสังคมประชาธิปไตย
ต่อมาในวันที่ 26 มีนาคม พ.ศ. 2531 พรรคพลังใหม่ได้ทำการประชุมใหญ่สามัญของพรรคและได้เปลี่ยนแปลงคณะกรรมการบริหารพรรคชุดใหม่โดยมีนาย ชัชวาลย์ ชมภูแดง เป็นหัวหน้าพรรคคนใหม่พร้อมกับเปลี่ยนแปลงชื่อพรรคเป็น พรรคพลังสังคมประชาธิปไตย  แต่ได้รับเลือกตั้งเพียง 1 ที่นั่ง ในการเลือกตั้ง พ.ศ. 2531 และเปลี่ยนชื่อเป็นพรรครวมพลังใหม่ ในปี พ.ศ. 2535 แต่ก็ไม่ประสบความสำเร็จทางการเมือง จนกระทั่งยุบพรรคในเวลาต่อมา

### ผลการเลือกตั้งทั่วไป

## อ้างอิง

พลังใหม่
หมวดหมู่:พรรคพลังใหม่
หมวดหมู่:พรรคการเมืองไทยที่ก่อตั้งในปี พ.ศ. 2517
หมวดหมู่:สิ้นสุดในปี พ.ศ. 2535
ไทยแลนด์ฟุตซอลลีก ฤดูกาล 2552

**[[ไทยแลนด์ฟุตซอลลีก]] ฤดูกาล 2552** เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ จัดขึ้นเป็นครั้งที่ 3 ในปี พ.ศ. 2552 ฤดูกาลนี้มี 2 สโมสรที่เข้าร่วมเพิ่มเติม ได้แก่ บางกอกกล๊าส และ ไอแอมสปอร์ต โดยใช้สนามแข่งขันตามศูนย์การค้า เช่น แฟชันไอส์แลนด์ เดอะมอลล์งามวงศ์วาน เป็นต้น

## สโมสรที่เข้าร่วมการแข่งขัน

## ตารางคะแนน

### ผู้ทำประตูสูงสุด
**29 ประตู**
* เสริมพันธ์ คุ้มถิ่นแก้ว - ทีโอที
**27 ประตู**
* เจษฎา ชูเดช - ราชนาวี

## อ้างอิง

หมวดหมู่:การแข่งขันฟุตซอลในประเทศไทย
หมวดหมู่:ฟุตซอลไทยลีกแบ่งตามฤดูกาล
สโมสรฟุตซอลแบงค็อก บีทีเอส

**สโมสรฟุตซอลแบงค็อก บีทีเอส** เป็นสโมสรฟุตซอลในประเทศไทย โดยเป็นทีมจากกรุงเทพฯ ได้เข้ามาร่วมเล่นในฟุตซอลไทยลีก ครั้งแรกในปี พ.ศ. 2549

## ประวัติสโมสร
**สโมสรฟุตซอลแบงค็อก บีทีเอส** () เป็นสโมสรฟุตซอลอาชีพของประเทศไทย ตั้งอยู่ในกรุงเทพมหานคร ก่อตั้งขึ้นในปี พ.ศ. 2551 (ค.ศ. 2008) เดิมใช้ชื่อว่า **สโมสรฟุตซอลกรุงเทพมหานคร** ก่อนจะเปลี่ยนชื่อเป็น Bangkok BTS หลังได้รับการสนับสนุนจาก **บริษัท ระบบขนส่งมวลชนกรุงเทพ จำกัด (มหาชน)** หรือ BTS

สโมสรเข้าร่วมการแข่งขันใน **ฟุตซอลไทยลีก** ซึ่งเป็นลีกสูงสุดของประเทศไทยมาอย่างต่อเนื่อง และถือเป็นหนึ่งในสโมสรชั้นนำของวงการฟุตซอลไทย

สนามเหย้าของสโมสรคือ **อาคารกีฬาฉลองพระชนมพรรษา 72 พรรษา** ในกรุงเทพมหานคร

ในด้านความสำเร็จ สโมสรสามารถคว้าแชมป์ **Thai FA Futsal Cup ฤดูกาล 2017–2018** และประสบความสำเร็จในระดับนานาชาติด้วยการคว้าแชมป์ **AFF Futsal Club Championship ปี 2018** ซึ่งนับเป็นแชมป์ระดับอาเซียนรายการแรกในประวัติศาสตร์ของสโมสร

Bangkok BTS มีบทบาทสำคัญในการพัฒนานักกีฬาฟุตซอลไทย โดยผู้เล่นหลายรายของสโมสรได้รับการเรียกติดทีมชาติไทย และมีส่วนร่วมในการแข่งขันทั้งในระดับอาเซียนและเอเชีย

## เกียรติประวัติ
* **[[ฟุตซอลไทยแลนด์ลีก]]**
** **รองชนะเลิศ** 1 สมัย - 2558

* **[[ไทยฟุตซอลเอฟเอคัพ]]**
** **ชนะเลิศ** 1 สมัย - 2560

* **[[อาเซียนฟุตซอลคลับแชมเปียนชิพ]]**
** **ชนะเลิศ** 1 สมัย - 2561

## ผลงาน
ปี 2010
USM Thailand Futsal League 2010: อันดับ 6 แข่ง 22 ชนะ 8 เสมอ 6 แพ้ 8 +81  -75 ได้ 30 คะแนน

UMAY+ Futsal FA Cup 2010: รอบ 32 ทีม ชนะ โรงเรียนพลูตาหลวง 9-4, รอบ 16 ทีม แพ้ กุ้งสายฟ้า สุราษฏร์ธานี 2-4

ปี 2011
UMAY+ Futsal FA Cup 2011 -  รอบ  32 ทีม ชนะ ลำปางฟุตซอล 4-2, รอบ 16 ทีม ชนะ ชลบุรี ทีพีเค 10-4, รอบ 8 ทีม แพ้ ธอส. 1-7

USM Thailand Futsal League 2011: อันดับ 9 แข่ง 30 ชนะ 11 เสมอ 3 แพ้ 16 +112 -104 ได้ 36 คะแนน

*รัตติคุณ โพล้งหิรัญ ทำประตูสูงสุดของทีม 24 ประตู

*ทีมแฟร์เพลย์ประจำการแข่งขัน

## ผู้เล่นชุดปัจจุบัน

## แหล่งข้อมูลอื่น
* 

แบงค็อก บีทีเอส
บ
หมวดหมู่:องค์การในเขตมีนบุรี
รุย กอชตา

**รุย มานูแวล แซซาร์ กอชตา** () หรือ **รุย กอชตา** () เป็นอดีตนักฟุตบอลอาชีพชาวโปรตุเกส เป็นประธานสโมสรไบฟีกาคนปัจจุบัน

กอชตาเกิดที่กรุงลิสบอน เมื่อวันที่ 29 มีนาคม ค.ศ. 1972 เริ่มเล่นฟุตบอลครั้งแรกกับไบฟีกา กับทีมเยาวชนในปี 1977-1990 ก่อนจะขึ้นมาเล่นให้ทีมชุดใหญ่ในปี 1990-1994 ลงเล่นไป 78 เกม 13 ประตู พาทีมคว้าแชมป์ปรีไมราลีกา 1 สมัย โปรตุเกสคัพ 1 สมัย และรองแชมป์ โปรตุกีสซูเปอร์คัพ 2 ครั้ง เคยถูกปล่อยยืมตัวในปี 1990-1991 กับสโมสร Fafe ก่อนที่จะย้ายมาเล่นที่อิตาลีกับฟีออเรนตีนาในถิ่นอาร์เตมีโอฟรังกี ด้วยค่าตัว 6 ล้านยูโร โดยสวมเสื้อหมายเลข 10 ของทีม และพาทีมคว้าแชมป์ โกปปาอีตาเลีย 2 สมัย ซูแปร์โกปปาอีตาเลียนา 1 สมัย ลงเล่นไป 215 เกม 38 ประตู 

ในปี 2000-01 รุย กอชตา ได้ย้ายไปที่ เอซี มิลาน ด้วยค่าตัวตัวสูงถึง 43.8 ล้านยูโร และสามารถพาทีมคว้าแชมป์มาได้มากมายทั้งเซเรีย อา 1 สมัย โกปปาอีตาเลีย 1 สมัย ซูแปร์โกปปาอีตาเลียนา 1 สมัย ยูฟ่าแชมเปียนส์ลีก 1 สมัย ยูฟ่าซูเปอร์คัพ 1 สมัย และรองแชมป์ อินเตอร์คอนติเนนตัลคัพ 1 ครั้ง ในปี 2003 ลงเล่นไป 124 เกม 4 ประตู

ในปี 2006  รุย กอชตา ได้ย้ายกลับไปเล่นที่ไบฟีกา ลงเล่นไป 43 เกม 5 ประตู ก่อนจะประกาศเลิกเล่นในปี 2008

กอชตาติดทีมชาติโปรตุเกสตั้งแต่ชุดเยาวชนอายุไม่เกิน 18,20,21 ปี ในปี 1990-1994 ก่อนจะขึ้นมาเล่นให้ทีมชาติโปรตุเกสในปี 1993-2004 ลงเล่นไป 94 เกม 26 ประตู กอชตา ถือได้ว่าเขาเป็นหนึ่งในกองกลางที่ยิ่งใหญ่มากที่สุดคนหนึ่งของยุโรปในยุคของเขาในตำแหน่งหมายเลข 10

รุย กอชตาเป็นนักฟุตบอลที่มีความโดดเด่นในด้านทักษะของการจ่ายบอล การส่งบอล การอ่านเกมอันเฉียบขาดและลูกยิงอันคมกริบในช่วงที่อยู่กับฟีออเรนตีนา รุย กอชตาไม่เคยได้เซเรีย อา กับฟีออเรนตีนาเลย ได้แค่แชมป์โคปปาอิตาเลียเพียง 2 ครั้งเท่านั้น แต่หลังจากนั้นช่วงชีวิตการค้าแข้ง รุย กอชตาก็ได้ย้ายไปเล่นให้กับทีมในลีกเดียวกันคือทีมรอสโซเนรี เอซี มิลาน และได้แชมป์เซเรีย อากับเอซี มิลานนั่นเอง

## ปัจจุบัน
ในวันที่ 09 ตุลาคม 2021 รุย กอชตา ชนะการเลือกตั้งด้วยคะแนนเสียง 84.48% เขาเอาชนะผู้สมัครชิงตำแหน่งฟรานซิสโก เบนิเตซ ซึ่งได้รับ 12.24% ได้นั่งแท่นเป็นผู้อำนวยการกีฬาคนที่ 34 ของ S.L. Benfica  จนถึงปัจจุบัน 

## เกียรติประวัติ
* อดีตเป็นกับตันทีมฟีออเรนตีนา
* แชมป์กัลโช่ เซเรีย อา 2003-04
* แชมป์โคปา อิตาเลีย 1995-96,2000-2001,2002-03

## สถิติ
### สโมสร

### ทีมชาติ

### International goals
{| class="wikitable collapsible collapsed"
!colspan="7"|**Rui Costa – goals for Portugal**
|-
! # !! Date !! Venue !! Opponent !! Score !! Result !! Competition

หมวดหมู่:นักฟุตบอลชาวโปรตุเกส
หมวดหมู่:บุคคลจากอามาโดรา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ฟีฟ่า 100
กาบริเอล บาติสตูตา

**กาเบรียล บาติสตูตา** () ชื่อเต็มคือ **กาเบรียล โอมาร์ บาติสตูตา** (Gabriel Omar Batistuta) อดีตนักฟุตบอลชาวอาร์เจนตินา เป็นนักฟุตบอลที่เป็นตำนานของฟิออเรนติน่า และได้รับการสวมเสื้อหมายเลข 9 ของฟิออเรนติน่า เป็นนักฟุตบอลที่มีรูปแบบการเล่นที่ห้าวหาญ แข็งแกร่ง เก่งทั้งการเล่นลูกกลางอากาศ และภาคพื้นดิน และที่สำคัญมีเทคนิคการยิงประตูที่หนักหน่วง รุนแรง เฉียบขาด ทำให้กลายเป็นขวัญใจของแฟนฟิออเรนติน่าจนถึงปัจจุบันและชาวเมืองฟลอเรนซ์ได้สร้างอนุสรณ์สถานให้ด้วยที่เมือง

บาติสตูตา เริ่มต้นการเป็นนักฟุตบอลในช่วงวัยรุ่นที่เล่นให้กับนีเวลล์โอลด์บอยส์ และริเวอร์เพลท สโมสรในอาร์เจนตินา บ้านเกิด ซึ่งที่นั่นบาติสตูตาเป็นเพียงกองหน้าระดับธรรมดา ๆ คนหนึ่งเท่านั้น ก่อนจะย้ายไปยังโบกาจูเนียรส์ และที่นั่นบาติสตูตาเริ่มที่จะมีชื่อเสียงขึ้นมา จนกระทั่งมีแมวมองดึงตัวไปอยู่ที่ฟิออเรนติน่า ในเซเรียอา อิตาลี ซึ่งทำให้เจ้าตัวได้รับฉายาว่า **บาติโกล**

ในช่วงที่บาติสตูตาอยู่กับฟิออเรนติน่าไม่เคยได้แชมป์ใด ๆ เลย ช่วงบั้นปลายของการเป็นนักฟุตบอลได้ย้ายไปเล่นให้กับ โรมา  แห่งกรุงโรม ได้ร่วมเล่นกับนักเตะขวัญใจชาวกรุงโรมและอิตาลีด้วย นั่นคือ ฟรานเชสโก ต๊อตติ และได้ตามความฝันของตัวเองสำเร็จก็คือได้แชมป์เซเรียอากับโรมา จากนั้นบาติสตูตาได้ย้ายไปเล่นกับอินเตอร์มิลาน และปิดฉากการเป็นนักฟุตบอลที่สโมสรในภูมิภาคตะวันออกกลาง คือ อัลอาราบี ในกาตาร์ ด้วยวัย 37 ปี

## เกียรติประวัติ
* เป็นนักฟุตบอลที่ทำประตูสูงสุดตลอดกาลของฟิออเรนติน่า 168 ประตู
* เป็นนักฟุตบอลที่ทำประตูได้เป็นลำดับทีสองรอง จากลิโอเนล เมสซี่ ในนามทีมชาติอาร์เจนตินาเขาลงเล่นไป77 นัด ยิง 54 ประตู
* เป็นนักฟุตบอลคนแรกและคนเดียวตราบจนปัจจุบันนี้ที่ยิงแฮตทริกได้ถึง 2 ครั้งติดต่อกันในการแข่งขันฟุตบอลโลก 2 สมัย โดยครั้งแรกในฟุตบอลโลก 1994 ด้วยการยิงทีมชาติกรีซ และฟุตบอลโลก 1998 ด้วยการยิงทีมชาติจาเมกา

## อ้างอิง

## แหล่งข้อมูลอื่น

หมวดหมู่:นักฟุตบอลชาวอาร์เจนตินา

หมวดหมู่:ผู้เล่นในฟุตบอลโลก 2002
หมวดหมู่:ผู้เล่นกลุบอัตเลติโกโบกายูนิออร์ส
หมวดหมู่:นักฟุตบอลกลุบอัตเลติโกโบกายูนิออร์ส
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 1998
หมวดหมู่:ชาวอาร์เจนตินาเชื้อสายอิตาลี
หมวดหมู่:นักฟุตบอลทีมชาติอาร์เจนตินา
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:บุคคลจากเรกองกิสตา
เอกซ์แอล

**เอกซ์แอล** (ex:el) เป็นสตูดิโออัลบั้มที่สามของวงดนตรีอิเล็กทรอนิกส์อังกฤษ 808 สเตต วางตลาดเมื่อ 4 มีนาคม ค.ศ. 1991 โดยซีทีทีเรเคิดส์ ตรงกันข้ามกับผลงานก่อนหน้าของวง อัลบั้มนี้มีท่วงทำนองที่ติดหูมากกว่าที่มีบีตและเพอร์คัชชันที่หนักกว่า "ที่รวมดนตรีฮิปฮอปและอินดัสเทรียล"

อัลบั้มนี้ยังมีนักร้องรับเชิญ เบอร์นาร์ด ซัมเนอร์ แห่งวง จอยดิวิชัน และ นิวออร์เดอร์ มาร้องเพลง "Spanish Heart" นอกจากนี้ ปีเยิร์ก ร้องเพลงในแทรก "Qmart" และ "Ooops" และให้เครดิตเป็นร่วมแต่งทั้งสองเพลง; อัลบั้มนี้เป็นจุดเริ่มต้นของความสัมพันธ์ในการทำงานที่ยาวนานระหว่างปีเยิร์ก และ แกรห์ม แมสซีย์

## รายชื่อเพลง
# "San Francisco" – 4:56
# "Spanish Heart" – 3:51
# "Leo Leo" – 4:01
# "Qmart" – 4:58
# "Nephatiti" – 4:50
# "Lift" – 5:12
# "Ooops" – 4:41
# "Empire" – 4:20
# "In Yer Face" – 5:12
# "Cubik" – 9:27
# "Lambrusco Cowboy" – 4:05
# "Techno Bell" – 4:56
# "Olympic" – 4:21

## ชาร์ต

## อ้างอิง

หมวดหมู่:อัลบั้มเพลงของ 808 สเตต
หมวดหมู่:อัลบั้มเพลงในปี พ.ศ. 2534
คณะผู้แทนทางทูตของประเทศโอมาน

thumb|right|400px|ประเทศที่มีคณะผู้แทนทางการทูตโอมาน
รายชื่อสถานเอกอัครราชทูตและสถานกงสุลใหญ่ของประเทศโอมานในประเทศต่าง ๆ (ไม่รวมสถานกงสุลใหญ่กิตติมศักดิ์)

## [[ยุโรป]]
thumb|right|สถานเอกอัครราชทูตโอมาน ณ กรุงมอสโก
* 
** เวียนนา (สถานเอกอัครราชทูต)
* 
** บรัสเซลส์ (สถานเอกอัครราชทูต)
* 
** ปารีส (สถานเอกอัครราชทูต)
* 
** เบอร์ลิน (สถานเอกอัครราชทูต)
* 
** โรม (สถานเอกอัครราชทูต)
* 
** เฮก (สถานเอกอัครราชทูต)
* 
** มอสโก (สถานเอกอัครราชทูต)
* 
** ลอนดอน (สถานเอกอัครราชทูต)

## [[อเมริกาเหนือ]]
thumb|right|สถานเอกอัครราชทูตโอมาน ณ กรุงวอชิงตัน ดี. ซี.
* 
** วอชิงตัน ดี.ซี. (สถานเอกอัครราชทูต)

## [[ลาตินอเมริกา]]
* 
** บราซิเลีย (สถานเอกอัครราชทูต)

## [[ตะวันออกกลาง]]
* 
** มานามา (สถานเอกอัครราชทูต)
* 
** เตหะราน (สถานเอกอัครราชทูต)
* 
** อัมมาน (สถานเอกอัครราชทูต)
* 
** คูเวตซิตี (สถานเอกอัครราชทูต)
* 
** เบรุต (สถานเอกอัครราชทูต)
* 
** โดฮา (สถานเอกอัครราชทูต)
* 
** ริยาด (สถานเอกอัครราชทูต)
* 
** ดามัสกัส (สถานเอกอัครราชทูต)
* 
** อังการา (สถานเอกอัครราชทูต)
* 
** อาบูดาบี (สถานเอกอัครราชทูต)
* 
** ซานา (สถานเอกอัครราชทูต)
** เอเดน (สถานกงสุล)

## [[แอฟริกา]]
* 
** แอลเจียร์ (สถานเอกอัครราชทูต)
* 
** ไคโร (สถานเอกอัครราชทูต)
* 
** ราบัต (สถานเอกอัครราชทูต)
* 
** พริทอเรีย (สถานเอกอัครราชทูต)
* 
** คาร์ทูม (สถานเอกอัครราชทูต)
* 
** ตูนิส (สถานเอกอัครราชทูต)

## [[เอเชีย]]
* 
** บันดาร์เซอรีเบอกาวัน (สถานเอกอัครราชทูต)
* 
** ปักกิ่ง (สถานเอกอัครราชทูต)
* 
** นิวเดลี (สถานเอกอัครราชทูต)
** มุมไบ (สถานกงสุล)
* 
** จาการ์ตา (สำนักงานผู้แทน)
* 
** โตเกียว (สถานเอกอัครราชทูต)
* 
** โซล (สถานเอกอัครราชทูต)
* 
** กัวลาลัมเปอร์ (สถานเอกอัครราชทูต)
* 
** อิสลามาบาด (สถานเอกอัครราชทูต)

## [[โอเชียเนีย]]
* 
** เมลเบิร์น (สถานกงสุล)

## องค์กรพหุภาคี
** ไคโร (คณะผู้แทนถาวรประจำสันนิบาตอาหรับ)
** เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
** นครนิวยอร์ก (คณะผู้แทนถาวรประจำสหประชาชาติ)
** ปารีส (คณะผู้แทนประจำ UNESCO)
** โรม (คณะผู้แทนประจำ FOA)
** เวียนนา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)

## อ้างอิง

## แหล่งข้อมูลอื่น
* กระทรวงการต่างประเทศโอมาน 

หมวดหมู่:ประเทศโอมาน
ราชอาณาจักรเคนต์

**ราชอาณาจักรเคนต์** () เป็นราชอาณาจักรของชนจูต (Jutes) ทางตะวันออกเฉียงใต้ของอังกฤษและครั้งหนึ่งเป็นหนึ่งในอาณาจักรแองโกล-แซ็กซอนเจ็ดอาณาจักร

## ที่มา
ประวัติที่มาของราชอาณาจักรเคนต์ไม่ชัดแจ้งแต่เขตการปกครองของอาณาจักรน่าจะคล้ายคลึงกับดินแดนของชนเผ่าแคนเตียซิ (Cantiaci) (ส่วนหนึ่งของชนเผ่าเคลต์) หรือ “เคียนต์” (Ceint) ซึ่งเพี้ยนเป็น “เคนต์” ที่เป็นชื่ออาณาจักรต่อมา จูเลียส ซีซาร์กล่าวถึง ซิงเกโทริกซ์ (Cingetorix), คาร์วิเลียส (Carvilius), แท็กซิมากุลัส Taximagulus และ เซโกแว็กซ์ (Segovax) ว่าเป็นกษัตริย์ของบริเวณ “แคนเตียเซีย” ต่อมาเรามารู้จักกษัตริย์ราชอาณาจักรเคนต์จากเหรียญที่พบที่รวมทั้งดับโนเวลลอนัส, โวเซนัส, เอ็พพิลัส และอัมมินัส

## อ้างอิง

## ดูเพิ่ม
* แองโกล-แซ็กซอน
* เจ็ดอาณาจักร
* ประวัติศาสตร์ของหมู่เกาะอังกฤษ

หมวดหมู่:ประวัติศาสตร์อังกฤษ
ค้เนท์
หมวดหมู่:รัฐและดินแดนที่ก่อตั้งในคริสต์ศตวรรษที่ 5
หมวดหมู่:สิ้นสุดในคริสต์ศตวรรษที่ 9
ค
หลิว ปั๋วเวิน

**หลิว จี** (; 1 กรกฎาคม ค.ศ. 1311 – 16 พฤษภาคม ค.ศ. 1375) ชื่อรองว่า **ปั๋วเวิน** (伯溫) มักเรียกว่า **หลิว ปั๋วเวิน** (劉伯溫) เป็นนักยุทธศาสตร์ทหาร ปรัชญาเมธี รัฐบุรุษ และกวีชาวจีน มีชีวิตอยู่ช่วงปลายราชวงศ์ยฺเหวียนและต้นราชวงศ์หมิง เกิดในเทศมณฑลชิงเทียน (青田县) ปัจจุบัน คือ เทศมณฑลเหวินเฉิง (文成縣) ในเวินโจว (温州) แห่งเจ้อเจียง (浙江) ต่อมาได้เป็นที่ปรึกษาคนสำคัญของจู ยฺเหวียนจาง (朱元璋) ปฐมจักรพรรดิราชวงศ์หมิง โดยให้คำแนะนำในการล้มล้างราชวงศ์ยฺเหวียนและผนวกแผ่นดินจีนทั้งปวง นอกจากนี้ เขามีชื่อเสียงว่า ทำนายทายทักแม่นยำ ถึงขนาดมีผู้ตั้งสมญาเขาว่า "เทพนอสตราเดมัสจีน" (Divine Chinese Nostradamus) เขายังเป็นที่รู้จักเพราะตำราการทหารชื่อ *[[ฮั่วหลงเจียง]]* (火龍經) ที่เขาร่วมชำระแก้ไขกับเจียว อฺวี้ (焦玉)

## คำทำนาย
คำทำนายที่มีชื่อเสียงที่สุดของเขาต่อจู ยฺเหวียนจางคือ*[[เชาปิ่งเกอ]]* (燒餅歌) ที่เขียนลงเป็นแบบเนื้อร้อง กวีนี้เขียนด้วยบทกลอนที่ลึกลับและเข้าใจยาก บางคนเชื่อว่า *เชาปิ่งเกอ* ทำนายเหตุการณ์ในอนาคตของจีน เช่น วิกฤตถู่มู่ใน ค.ศ. 1449 และการปฏิวัติซินไฮ่ใน ค.ศ. 1911 ที่นำไปสู่การก่อตั้งสาธารณรัฐจีน

## อ้างอิง

## แหล่งข้อมูลอื่น
*
คณะผู้แทนทางทูตของประเทศอาเซอร์ไบจาน

thumb|right|400px|ประเทศที่มีคณะผู้แทนทางการทูตอาเซอร์ไบจาน
รายชื่อสถานเอกอัครราชทูตและสถานกงสุลใหญ่ของประเทศอาเซอร์ไบจานในประเทศต่าง ๆ (ไม่รวมสถานกงสุลใหญ่กิตติมศักดิ์)

## [[ยุโรป]]
thumb|right|สถานเอกอัครราชทูตอาเซอร์ไบจาน ณ กรุงมอสโก
thumb|right|สถานเอกอัครราชทูตอาเซอร์ไบจาน ณ กรุงเวียนนา
thumb|right|สถานเอกอัครราชทูตอาเซอร์ไบจาน ณ กรุงวอร์ซอ
thumb|right|สถานเอกอัครราชทูตอาเซอร์ไบจาน ณ กรุงปารีส
* 
** เวียนนา (สถานเอกอัครราชทูต)
* 
** มินสค์ (สถานเอกอัครราชทูต)
* 
** บรัสเซลส์ (สถานเอกอัครราชทูต)
* 
** ซาราเยโว (สถานเอกอัครราชทูต)
* 
** โซเฟีย (สถานเอกอัครราชทูต)
* 
** ซาเกร็บ (สถานเอกอัครราชทูต)
* 
** ปราก (สถานเอกอัครราชทูต)
* 
** ปารีส (สถานเอกอัครราชทูต)
* 
** ทบิลิซี (สถานเอกอัครราชทูต)
* 
** เบอร์ลิน (สถานเอกอัครราชทูต)
* 
** เอเธนส์ (สถานเอกอัครราชทูต)
* 
** บูดาเปสต์ (สถานเอกอัครราชทูต)
* 
** โรม (สถานเอกอัครราชทูต)
* 
** รีกา (สถานเอกอัครราชทูต)
* 
** วิลนีอัส (สถานเอกอัครราชทูต)
* 
** คีชีเนา (สถานเอกอัครราชทูต)
* 
** พอดกอรีตซา (สถานเอกอัครราชทูต)
* 
** เฮก (สถานเอกอัครราชทูต)
* 
** วอร์ซอ (สถานเอกอัครราชทูต)
* 
** บูคาเรสต์ (สถานเอกอัครราชทูต)
* 
** มอสโก (สถานเอกอัครราชทูต)
** เซนต์ปีเตอร์สเบิร์ก (สถานกงสุลใหญ่)
* 
** มาดริด (สถานเอกอัครราชทูต)
* 
** สต็อกโฮล์ม (สถานเอกอัครราชทูต)
* 
** แบร์น (สถานเอกอัครราชทูต)
* 
** เคียฟ (สถานเอกอัครราชทูต)
* 
** ลอนดอน (สถานเอกอัครราชทูต)

## [[ทวีปอเมริกาเหนือ]]
thumb|right|สถานเอกอัครราชทูตอาเซอร์ไบจาน ณ กรุงวอชิงตัน ดี. ซี.
* 
** ออตตาวา (สถานเอกอัครราชทูต)
* 
** ฮาวานา (สถานเอกอัครราชทูต)
* 
** เม็กซิโกซิตี (สถานเอกอัครราชทูต)
* 
** วอชิงตัน ดี.ซี. (สถานเอกอัครราชทูต)
** ลอสแอนเจลิส (สถานกงสุลใหญ่)

## [[ทวีปอเมริกาใต้]]
* 
** บัวโนสไอเรส (สถานเอกอัครราชทูต)
* 
** บราซีเลีย (สถานเอกอัครราชทูต)

## [[ตะวันออกกลาง]]
* 
** เตหะราน (สถานเอกอัครราชทูต)
** ตาบริซ (สถานกงสุลใหญ่)
* 
** อัมมาน (สถานเอกอัครราชทูต)
* 
** คูเวตซิตี (สถานเอกอัครราชทูต)
* 
** อังการา (สถานเอกอัครราชทูต)
** อิสตันบูล (สถานกงสุลใหญ่)
** คาร์ส (สถานกงสุลใหญ่)
* 
** โดฮา (สถานเอกอัครราชทูต)
* 
** รียาด (สถานเอกอัครราชทูต)
* 
** อาบูดาบี (สถานเอกอัครราชทูต)
** ดูไบ (สถานกงสุลใหญ่)

## [[แอฟริกา]]
* 
** ไคโร (สถานเอกอัครราชทูต)
* 
** ตริโปลี (สถานเอกอัครราชทูต)
* 
** ราบัต (สถานเอกอัครราชทูต)
* 
** พริทอเรีย (สถานเอกอัครราชทูต)

## [[เอเชีย]]
* 
** ปักกิ่ง (สถานเอกอัครราชทูต)
* 
** นิวเดลี (สถานเอกอัครราชทูต)
* 
** จาการ์ตา (สถานเอกอัครราชทูต)
* 
** โตเกียว (สถานเอกอัครราชทูต)
* 
** อัสตานา (สถานเอกอัครราชทูต)
** อักเตา (สถานกงสุลใหญ่)
* 
** บิชเคก (สถานเอกอัครราชทูต)
* 
** กัวลาลัมเปอร์ (สถานเอกอัครราชทูต)
* 
** อิสลามาบาด (สถานเอกอัครราชทูต)
* 
** โซล (สถานเอกอัครราชทูต)
* 
** ดูชานเบ (สถานเอกอัครราชทูต)
* 
** อาชกาบัต (สถานเอกอัครราชทูต)
* 
** ทาชเคนต์ (สถานเอกอัครราชทูต)

## องค์กรพหุภาคี
** บรัสเซลส์ (คณะผู้แทนประจำ NATO)
** เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
** นครนิวยอร์ก (คณะผู้แทนถาวรประจำสหประชาชาติ)
** ปารีส (คณะผู้แทนประจำ UNESCO)
** สทราซบูร์ (คณะผู้แทนถาวรประจำสภายุโรป)

## อ้างอิง

## แหล่งข้อมูลอื่น
* กระทรวงการต่างประเทศอาเซอร์ไบจาน

หมวดหมู่:ประเทศอาเซอร์ไบจาน
จอมโหดกระทะเหล็ก

**จอมโหดกระทะเหล็ก** () เป็นการ์ตูนที่เล่าเรื่องเกี่ยวกับการทำอาหาร โดยเฉพาะอาหารจีน เขียนโดย ชินจิ ไซโจ โดยเคย์โกะ โอยามา เป็นผู้ให้ข้อมูลเพิ่มเติมเกี่ยวกับอาหารและโภชนาการ ตีพิมพ์ในประเทศญี่ปุ่นช่วง พ.ศ. 2538 - พ.ศ. 2543 ปัจจุบันมีการออกภาคต่อ ใช้ชื่อภาษาไทยว่า "จอมโหดกระทะเหล็ก! สุดยอดกลยุทธ"

## เนื้อเรื่อง

## ตัวละคร
* อากิยามะ จาง
* อากิยามะ ไคอิจิโร่
* โกบังโจ คิริโกะ
* โกบังโจ มิซึจู
* โกบังโจ ยาอิจิ
* โอโกโนงิ ทาคาโอะ
* เซเรนุ ยัง

## รายชื่อตอน

## แหล่งข้อมูลอื่น
หนังสือการ์ตุนทุกเรื่องในประเทศไทย ที่วาดโดย Shinji Saijo ผู้วาดจอมโหดกระทะเหล็ก

หมวดหมู่:การทำอาหารในอนิเมะและมังงะ
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรม‎
หมวดหมู่:ตัวละครที่เป็นเชฟ
หมวดหมู่:มังงะที่ตีพิมพ์ในปี พ.ศ. 2549
คณะผู้แทนทางทูตของประเทศอาร์มีเนีย

thumb|right|400px|ประเทศที่มีคณะผู้แทนทางการทูตอาร์มีเนีย
รายชื่อสถานเอกอัครราชทูตและสถานกงสุลใหญ่ของประเทศอาร์มีเนียในประเทศต่าง ๆ (ไม่รวมสถานกงสุลใหญ่กิตติมศักดิ์)

## [[ยุโรป]]
thumb|right|สถานเอกอัครราชทูตอาร์มีเนีย ณ กรุงมอสโก
thumb|right|สถานเอกอัครราชทูตอาร์มีเนีย ณ กรุงปารีส

* 
** เวียนนา (สถานเอกอัครราชทูต)
* 
** มินสค์ (สถานเอกอัครราชทูต)
* 
** บรัสเซลส์ (สถานเอกอัครราชทูต)
* 
** โซเฟีย (สถานเอกอัครราชทูต)
* 
** เฮลซิงกิ (สถานเอกอัครราชทูต)
* 
** ปารีส (สถานเอกอัครราชทูต)
* 
** ทบิลีซี (สถานเอกอัครราชทูต)
** บาทูมี (สถานกงสุล)
* 
** เบอร์ลิน (สถานเอกอัครราชทูต)
* 
** เอเธนส์ (สถานเอกอัครราชทูต)
* 
** โรม (สถานเอกอัครราชทูต)
* 
** เฮก (สถานเอกอัครราชทูต)
* 
** วอร์ซอ (สถานเอกอัครราชทูต)
* 
** บูคาเรสต์ (สถานเอกอัครราชทูต)
* 
** มอสโก (สถานเอกอัครราชทูต)
** รอสตอฟ (สถานกงสุลใหญ่)
** เซนต์ปีเตอร์สเบิร์ก (สถานกงสุลใหญ่)
** โซชี (สำนักงานกงสุล)
* 
** เจนีวา (สถานเอกอัครราชทูต)
* 
** เคียฟ (สถานเอกอัครราชทูต)
* 
** ลอนดอน (สถานเอกอัครราชทูต)

## [[อเมริกาเหนือ]]
thumb|right|สถานเอกอัครราชทูตอาร์มีเนีย ณ กรุงวอชิงตัน ดี. ซี.
* 
** ออตตาวา (สถานเอกอัครราชทูต)
* 
** วอชิงตัน ดี.ซี. (สถานเอกอัครราชทูต)
** เบเวอร์ลีฮิลส์ (สถานกงสุลใหญ่)

## [[อเมริกาใต้]]
* 
** บัวโนสไอเรส (สถานเอกอัครราชทูต)
* 
** เซาเปาลู (สถานกงสุลใหญ่)

## [[ตะวันออกกลาง]]
* 
** เตหะราน (สถานเอกอัครราชทูต)
* 
** เบรุต (สถานเอกอัครราชทูต)
* 
** ดามัสกัส (สถานเอกอัครราชทูต)
** อาเลปโป (สถานกงสุลใหญ่)
* 
** อาบูดาบี (สถานเอกอัครราชทูต)

## [[แอฟริกา]]
* 
** ไคโร (สถานเอกอัครราชทูต)

## [[เอเชีย]]
thumb|right|สถานเอกอัครราชทูตอาร์มีเนีย ณ กรุงปักกิ่ง
* 
** ปักกิ่ง (สถานเอกอัครราชทูต)
* 
** นิวเดลี (สถานเอกอัครราชทูต)
* 
** อัลมาเตอ (สถานเอกอัครราชทูต)
* 
** อาชกาบัต (สถานเอกอัครราชทูต)

## องค์กรพหุภาคี
** บรัสเซลส์ (คณะผู้แทนประจำสหภาพยุโรป และ NATO)
** เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
** อิสตันบูล (คณะผู้แทนถาวรประจำองค์การร่วมมือทางเศรษฐกิจรอบทะเลดำ)
** มินสค์ (คณะผู้แทนถาวรประจำเครือรัฐเอกราช)
** นครนิวยอร์ก (คณะผู้แทนถาวรประจำสหประชาชาติ)
** โรม (คณะผู้แทนถาวรประจำองค์การอาหารและการเกษตรแห่งสหประชาชาติ)
** สทราซบูร์ (คณะผู้แทนถาวรประจำสภายุโรป)
** เวียนนา (คณะผู้แทนถาวรประจำองค์การความร่วมมือและความมั่นคงแห่งยุโรป)

## อ้างอิง

## แหล่งข้อมูลอื่น
* กระทรวงการต่างประเทศอาร์มีเนีย 

หมวดหมู่:ประเทศอาร์มีเนีย
จันทร์พันดาว

**จันทร์พันดาว** (หรือชื่อเดิม: จันทร์กะพริบ, จันทร์เจ้าของ) เป็นรายการวาไรตี้ทอล์กโชว์ ต่อมาเปลี่ยนรูปแบบเป็นรายการเกมโชว์ และพัฒนารูปแบบเป็นรายการประกวดร้องเพลง ตามลำดับ ผลิตโดย เจเอสแอลโกลบอลมีเดีย ออกอากาศทุกวันจันทร์ เวลา 22.30 น. ทางสถานีโทรทัศน์สีกองทัพบกช่อง 7 และเปลี่ยนเวลาออกอากาศเป็นวันจันทร์ เวลา 23.00 - 24.00 น. เริ่ม 4 พฤษภาคม พ.ศ. 2552 รายการนี้ได้สิ้นสุดออกอากาศเมื่อวันที่ 8 มกราคม พ.ศ. 2561 เนื่องจากทางเจเอสแอลได้ขอถอนตัวจากการเช่าเวลาให้กับสถานี

## ข้อมูลการออกอากาศ

## ชื่อรายการ
* **จันทร์กะพริบ** (2 ตุลาคม 2532 - 21 มิถุนายน 2542)
* **[[ถูกใจใช่เลย]]** (พ.ศ. 2542 - พ.ศ. 2544)
* **[[ถอดรหัสใจ]]** (พ.ศ. 2544 - พ.ศ. 2545)
* **จันทร์เจ้าของ** (พ.ศ. 2545 - 2548)
* **จันทร์พันดาว** (16 มกราคม 2549 - เมษายน 2553 และ 2556 - 28 มีนาคม 2559)
* **จันทร์พันดาวเจ้าข้าเอ๊ย** (พฤษภาคม - ธันวาคม 2553)
* **จันทร์พันดาว โจ๊ะ พรึม พรึม** (มกราคม 2554 - 2555)
* **จันทร์พันดาว ร้องสู้ฝัน** (4 เมษายน 2559 - 8 มกราคม 2561)

## รายการออกอากาศในวันหยุด
* **จันทร์พันดาว สเปเชี่ยล** (ปี 2555 - 2556)

## ผู้ดำเนินรายการ
* อภิวัฒน์ วัฒนางกูร (ปี 2532 - 2542)
* ผุสชา โทณะวณิก (ปี 2532 - 2542)
* สุริวิภา กุลตังวัฒนา (ปี 2544 - 2547)
* คมสัน นันทจิต (ปี 2544 - 2548)
* สิริยากร พุกกะเวส (ประมาณปี 2548)
* ณัฐวุฒิ สกิดใจ (16 มกราคม 2549 - 26 เมษายน 2553) 
* สุวนันท์ คงยิ่ง (16 มกราคม 2549 - 27 ธันวาคม 2553) 
* ศิวัฒน์ โชติชัยชรินทร์ (ปี 2556 - 2561)

## ช่วงในรายการ
### ช่วงแรก
เป็นการต้อนรับแขกรับเชิญเข้าสู่รายการ โดยแขกรับเชิญจะออกมาร้องเพลง

### ช่วงที่ 2 และ 3
เป็นการสัมภาษณ์ดารา/แขกรับเชิญในเรื่องต่างๆ เช่น ประสบการณ์ชีวิต การแสดง ผลงานละคร ฯลฯ

### ช่วงสุดท้าย
เป็นการแสดงละครสั้น (โดยส่วนใหญ่จะเป็นแนวตลก) หรือเป็นเกมต่างๆ เช่นเกมแข่งขันทำอาหาร เกมหนีบไม้หนีบผ้าให้ได้มากที่สุด ฯลฯ แต่บางครั้งจะเป็นการแสดงดนตรีแทน

## อ้างอิง

## แหล่งข้อมูลอื่น
* http://www.jslglobalmedia.com 

หมวดหมู่:รายการโทรทัศน์ช่อง 7
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์โดยเจเอสแอล
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2532
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561
พระสนมซูบิน ตระกูลพัก

**พระสนมซูบิน ตระกูลพักแห่งพันนัม พระสนมใน** (Royal Noble Consort Su of the Park clan ,수빈 박씨, 1770-1823) เป็นพระสนมองค์สุดท้ายในพระเจ้าช็องโจ เดิมพระนางเป็นธิดาของพัก ชุนวัน และคุณหญิงว็อน

พระนางมีพระราชโอรสและพระราชธิดาที่ประสูติกับพระเจ้าจองโจ 2 พระองค์ คือ พระเจ้าซุนโจ และองค์หญิงซุกซอน พระนางสิ้นพระชนม์เมื่อ ค.ศ. 1823 (พ.ศ. 2366) ขณะพระชนม์เพียง 52 พรรษา

ในฐานะพระมารดาผู้ให้กำเนิดกษัตริย์แห่งโชซอน หลังสิ้นพระชนม์พระนางได้รับพระนามแต่งตั้งว่า พระนางฮย็อนม๊ก ซูบิน ตระกูลปาร์ค (현목수비 박씨)

หมวดหมู่:บุคคลในยุคราชวงศ์โชซ็อน
การมัลติเพล็กซ์แบบแบ่งความยาวคลื่น

**การมัลติเพล็กซ์แบบแบ่งความยาวคลื่น** () คือการนำสัญญาณที่มีความยาวคลื่นต่างกันมารวมกัน แล้วทำการส่งเข้าไปในเส้นใยแก้วนำแสง เทคโนโลยี WDM
เป็นเทคโนโลยีที่ใช้เพิ่มขนาดแบนด์วิท การส่งข้อมูลบนเครือข่ายใยแก้วนำแสง โดยการรวมส่งข้อมูลหลายชุดพร้อมกันโดยใช้วิธีผสมแสงแถบความถี่แคบๆเข้าด้วยกัน เป็นแถบกว้างคล้าย FDM คือ ทำ MUX ข้อมูลโดยใช้สัญญาณพาหะต่างความถี่ต่างกันที่ความถี่นั้นค่าสูงมาก โดยข้อมูลแต่ละชุดใช้แสงที่มีความยาวคลื่นที่แตกต่างกันลงบนสายใยแก้วเส้นเดียว ปัจจุบันเทคโนโลยี WDM ได้เข้ามาเป็นส่วนสำคัญบนอุปกรณ์เครือข่ายใยแก้วนำแสง เพราะด้วยแบนด์วิทที่เพิ่มขึ้นมาก ทำให้สามารถใช้งานแอปพลิเคชันใหม่ได้อย่างรวดเร็ว อีกทั้งยังสามารถติดตั้งเข้ากับโครงสร้างพื้นฐานของระบบเดิมที่มีอยู่ก่อนได้ง่าย และด้วยการที่ WDM เป็นเทคโนโลยีในชั้นกายภาพ จึงสามารถใช้เทคโนโลยีนี้กับระบบต่างๆ ได้ เช่นทั้งอุปกรณ์ SONE, ATM switch หรือแม้แต่ IP router

ในการทำงาน WDM จะต้องมีต้องส่งและรับสัญญาณดังนี้
* ทางด้านส่ง (MUX) ต้องการรวมแสงที่ความยาวคลื่นต่างกันเข้าด้วยกัน mux ที่ใช้ในการรวมแสงมีหลายลักษณะ เช่น คับเปลอร์เส้นใยแก้ว คับเปลอร์แบบระนาบ
* ทางด้านรับ (DEMUX) ต้องการแยกแสงที่มีความยาวคลื่นต่างกันออกจากกัน

ข้อเสียของระบบ WDM คือจะเป็นการยากในการออกแบบระบบสถานีทวนสัญญาณเชิงแสง เนื่องจากค่าความยาวคลื่นที่ต่างกันจะทำให้ ระยะทางของสถานีทวนสัญญาณแต่ละความยาวคลื่นนั้นแตกต่างกัน ดั้งนั้นจึงทำให้กำเนิดระบบ DWMD เกิดขึ้นเพื่อลดข้อจำกัดทางการออกแบบวงจรของสถานีทวนสัญญาณเชิงแสง จึงได้คิดค้นที่จะทำการทดลองโดยใช้หมู่ธาตุหายากโดยใช้ธาตุ Erbium ที่ทำให้ความยาวคลื่นที่ 1550 nm สามารถขยายสัญญาณในช่วงความถี่ดังกล่าวโดยเหมือนกับว่าเป็นสถานีทวนสัญญาณเชิงแสงนั้นเอง

หมวดหมู่:การสื่อสารผ่านทางระบบใยแก้วนำแสง
หมวดหมู่:อิเล็กทรอนิกส์
หมวดหมู่:โทรคมนาคม
ซามูเอล พีพส์

**ซามูเอล พีพส์** (ภาษาอังกฤษ: **Samuel Pepys** ออกเสียงเหมือนคำว่า “peeps”) (23 กุมภาพันธ์ ค.ศ. 1633 - 26 พฤษภาคม ค.ศ. 1703) ซามูเอล พีพส์เป็นนักการบริหารของราชนาวีอังกฤษและสมาชิกรัฐสภาชาวอังกฤษผู้มีผลงานอนุทินที่มีชื่อเสียง แม้ว่าพีพส์จะไม่มีประสบการณ์ทางนาวีโดยตรงและก็ได้รับการเลื่อนตำแหน่งขึ้นมาโดยมีผู้สนับสนุนและจากการทำงานหนักและความสามารถทางด้านการบริหารจนกระทั่งได้รับตำแหน่งเป็นเลขาธิการของผู้บังคับบัญชาการกองเรือสูงสุดภายใต้สมเด็จพระเจ้าเจมส์ที่ 2 การปฏิรูปทางการนาวีเป็นส่วนสำคัญของประวัติศาสตร์ราชนาวีอังกฤษ

รายละเอียดของอนุทินส่วนตัวที่พีพส์เขียนระหว่าง ค.ศ. 1660 ถึง ค.ศ. 1669 พิมพ์ครั้งแรกในคริสต์ศตวรรษที่ 19 และกลายเป็นเอกสารสำคัญของสมัยการฟื้นฟูราชวงศ์อังกฤษ  อนุทินเป็นคำบรรยายความคิดเห็นของพีพส์เองและการประสบเหตุการณ์ต่างๆ ที่สำคัญในยุคนั้นด้วยตนเองเช่นโรคระบาดครั้งใหญ่ในกรุงลอนดอน, the สงครามอังกฤษ-เนเธอร์แลนด์ครั้งที่สอง และเพลิงไหม้ครั้งใหญ่ในลอนดอน

## อ้างอิง

## ดูเพิ่ม
* โรคระบาดครั้งใหญ่ในกรุงลอนดอน

หมวดหมู่:บุคคลที่เกิดในปี พ.ศ. 2176
หมวดหมู่:บุคคลจากลอนดอน
หมวดหมู่:บุคคลในคริสต์ศตวรรษที่ 17
หมวดหมู่:นักการเมืองอังกฤษ
หมวดหมู่:นักจดบันทึกประจำวันชาวอังกฤษ
จักรพรรดิซ่งกง

**สมเด็จพระจักรพรรดิซ่งกงตี้** (ค.ศ. 1274-1276) เป็นจักรพรรดิองค์ที่ 16 แห่งราชวงศ์ซ่ง ทรงครองราชย์สืบต่อจากจักรพรรดิซ่งตู้จง ในปี ค.ศ. 1274 (พ.ศ. 1817) แต่ทรงครองราชย์ได้เพียง  2 ปีก็สละราชสมบัติในปี ค.ศ. 1276 (พ.ศ. 1819)  จักรพรรดิซ่งต้วนจงจึงขึ้นครองราชย์แทน

กง
หมวดหมู่:ราชวงศ์ซ่งใต้
ซ
หมวดหมู่:ภิกษุชาวจีน
หมวดหมู่:ภิกษุที่เป็นพระราชวงศ์
ซ่งกง, จักรพรรดิ
เคนต์ (แก้ความกำกวม)

__NOTOC__
**เคนต์** () อาจจะหมายถึง

## สถานที่
### สหราชอาณาจักร
* มณฑลเคนต์ (Kent) -  มณฑลทางภาคตะวันออกเฉียงใต้ของอังกฤษ
* ราชอาณาจักรเคนต์ (Kingdom of Kent) - หนึ่งในราชอาณาจักรแองโกล-แซ็กซอนเจ็ดอาณาจักร

### แคนาดา
*เคนต์ - รัฐบริติชโคลัมเบีย
*เคนต์ - รัฐโนวาสโกเชีย
*คาธาม-เคนต์ - รัฐออนแทรีโอ
*เคนต์เคาน์ตี - รัฐนิวบรันสวิก

### สหรัฐอเมริกา
#### เคาน์ตี
*เคนต์เคาน์ตี - รัฐเดลาแวร์
*เคนต์เคาน์ตี - รัฐแมริแลนด์
*เคนต์เคาน์ตี - รัฐมิชิแกน
*เคนต์เคาน์ตี - รัฐโรดไอแลนด์
*เคนต์เคาน์ตี - รัฐเท็กซัส
*นิวเคนต์เคาน์ตี - รัฐเวอร์จิเนีย

#### เมือง
*เคนต์ - รัฐแคลิฟอร์เนีย
*เคนต์ ชื่อเดิมของ เคนต์ฟิวด์ - รัฐแคลิฟอร์เนีย
*เคนต์ - รัฐคอนเนตทิคัต
*เคนต์ - รัฐฟลอริดา
*เคนต์ - รัฐไอโอวา
*เคนต์ - รัฐอิลลินอยส์
*เคนต์ - รัฐอินดีแอนา
*เคนต์ - รัฐมินนิโซตา
*เคนต์ - รัฐนิวยอร์ก
*เคนต์ - รัฐโอไฮโอ
*เคนต์ - รัฐออริกอน
*เคนต์ - รัฐเท็กซัส
*เคนต์ - รัฐวอชิงตัน
*เคนต์อะครีส - รัฐเดลาแวร์
*เคนต์ซิตี - รัฐมิชิแกน
*เคนต์นาโรวส์ - รัฐแมริแลนด์
*เคนต์แลนด์ - รัฐอินดีแอนา
*ฟอร์ทเคนต์ - รัฐเมน
*เซาท์เคนต์ - รัฐคอนเนตทิคัต
ไมโครซอฟท์ พาวเวอร์พอยต์

**ไมโครซอฟท์ พาวเวอร์พอยต์** (Microsoft PowerPoint) เป็นโปรแกรมการนำเสนอ สร้างโดย Robert Gaskins และ Dennis Austin ที่บริษัทซอฟต์แวร์ชื่อ Fore thought, Inc.  เปิดตัวเมื่อวันที่ 20 เมษายน ค.ศ. 1987 เริ่มแรกสำหรับคอมพิวเตอร์แมคอินทอชเท่านั้น  ไมโครซอฟท์ซื้อพาวเวอร์พอยต์ราคาประมาณ 14 ดอลลาร์&nbsp;ล้านสามเดือนหลังจากที่เปิดตัว นี่เป็นการเข้าซื้อกิจการครั้งสำคัญครั้งแรกของ ไมโครซอฟท์ และไมโครซอฟท์ได้จัดตั้งหน่วยธุรกิจใหม่สำหรับพาวเวอร์พอยต์ในซิลิคอนแวลลีย์ อันเป็นที่ตั้งของ Fore thought 

พาวเวอร์พอยต์กลายเป็นส่วนประกอบของชุดโปรแกรม ไมโครซอฟท์ออฟฟิศ ซึ่งเปิดตัวครั้งแรกในปี ค.ศ. 1989 สำหรับ แมคอินทอช และในปี 1990 สำหรับไมโครซอฟท์วินโดวส์  ซึ่งรวมแอปไมโครซอฟท์หลายตัวไว้ด้วยกัน เริ่มต้นด้วย พาวเวอร์พอยต์ 4.0 (1994) พาวเวอร์พอยต์ถูกรวมเข้ากับการพัฒนาไมโครซอฟท์ออฟฟิศและนำส่วนประกอบทั่วไปที่ใช้ร่วมกันและอินเทอร์เฟซผู้ใช้แบบหลอมรวมมาใช้

ส่วนแบ่งการตลาดของพาวเวอร์พอยต์มีขนาดเล็กมากในตอนแรก ก่อนที่จะเปิดตัวเวอร์ชันสำหรับวินโดวส์ แต่เพิ่มขึ้นอย่างรวดเร็วตามการเติบโตของวินโดวส์ และ ไมโครซอฟท์ ออฟฟิศ นับตั้งแต่ช่วงปลายคริสต์ทศวรรษ 1990 เป็นต้นมา ในส่วนแบ่งการตลาดทั่วโลกของซอฟต์แวร์การนำเสนอนั้น พาวเวอร์พอยต์ได้ไปประมาณ 95 เปอร์เซ็นต์ 

เดิมทีพาวเวอร์พอยต์ได้รับการออกแบบมาเพื่อให้เห็นภาพสำหรับการนำเสนอกลุ่มภายในองค์กรธุรกิจ แต่ได้ถูกนำมาใช้อย่างแพร่หลายในสถานการณ์การสื่อสารอื่น ๆ มากมาย ทั้งในทางธุรกิจและนอกเหนือจากนั้น การใช้งานที่กว้างขึ้นมากนำไปสู่การพัฒนาการนำเสนอ PowerPoint ให้เป็นการสื่อสารรูปแบบใหม่  มีปฏิกิริยารุนแรงรวมถึงคำแนะนำว่าควรใช้ให้น้อยลง  ควรใช้แตกต่างออกไป  หรือควรใช้ให้ดีขึ้น

## รุ่นต่างๆ

## อ้างอิง

## อ่านเพิ่ม
* 
** Also available at: PowerPoint Multimedia Presentations in Computer Science Education: What do Users Need?
* 
*  
** Also available at: 

## แหล่งข้อมูลอื่น

* 
*  
*  
* 

หมวดหมู่:ซอฟต์แวร์ของไมโครซอฟท์
หมวดหมู่:ซอฟต์แวร์นำเสนองาน
หมวดหมู่:ไมโครซอฟท์ ออฟฟิศ
หมวดหมู่:ซอฟต์แวร์ในปี พ.ศ. 2530
ยอดขุนศึกวีรบุรุษตระกูลหยาง

**ยอดขุนศึกวีรบุรุษตระกูลหยาง** หรือ **วีรบุรุษตระกูลหยาง** () เป็นละครโทรทัศน์ที่ออกฉายในปี พ.ศ. 2547 ผลิตโดย ซีทีวี ของจีน ร่วมมือกับผู้ผลิตจากสามชาติ โดยใช้ทั้งแสดงทั้งชาวจีน ไต้หวัน ฮ่องกง และเกาหลี โดยมีโครงเรื่องจากขุนศึกตระกูลหยาง 

ในประเทศไทยออกอากาศทางช่อง 3 ในวันจันทร์-ศุกร์ เวลา 02.30-04.00น. ตั้งแต่วันที่ 4 กันยายน ถึง 20 ตุลาคม พ.ศ. 2551

## เรื่องย่อ
หยางเย่ แม่ทัพของ เป่ยฮั่น ซึ่งถูกใส่ร้ายเขาจึงพาภรรยาและลูกทั้ง 7 คนมาสวามิภักดิ์ต่อ จักรพรรดิซ่งไท่จง แห่ง ราชวงศ์ซ่งเหนือ และเนื่องจากการป้องกันการรุกรานของ ต้าเหลียว อย่างแข็งขันของ หยางเย่ ซ่งไท่จู่จึงแต่งตั้งหยางเย่เป็นแม่ทัพใหญ่ฝ่ายขวา

ด้วยความจงรักภักดีต่อชาติบ้านเมืองเขาจึงอบรมสั่งสอนและปลูกฝังจิตสำนึกความกล้าหาญ ความยุติธรรมและความรักชาติให้กับบุตรชายทั้ง 7 ของเขาแต่เพราะความซื่อสัตย์ ความจงรักภักดีและความยุติธรรมของหยางเย่นี้เองทำให้ พานเหรินเหม่ย อัครมหาเสนาบดีผู้มักใหญ่ใฝ่สูงในอำนาจ ไม่พอใจทำให้ทั้งสองตระกูลกลายเป็นศัตรูกันในที่สุดแต่ หยางซื่อหลาง บุตรชายคนที่ 4 ของหยางเย่ได้หลงรัก พานอี่เยียน บุตรสาวของอัครเสนาพาน 

ส่วน พานเป้า บุตรชายคนโตของท่านอัครเสนาซึ่งชอบก่อกวนและรังแกชาวบ้านได้เกิดหลงรัก ฉูฉู่ สาวใช้ในบ้านตระกูลหยางแต่ หยางซีหลาง บุตรชายคนสุดท้องของตระกูลหยางนั้นก็แอบหลงรักฉูฉู่ด้วยเช่นกัน   แต่ในขณะที่ทั้งสองรักกัน พานเป้า ได้ลอบทำร้าย หยางชีหลาง ด้วยยาพิษ  ทำให้ฉูฉู่ ซึ่งรัก หยางชีหลาง ต้องยอมพลีกายให้ พานเป้า เพื่อที่จะให้ได้มาซึ่งยาถอนพิษ

## อ้างอิง

## แหล่งข้อมูลอื่น
*  เว็บไซต์ทางการ
* 

หมวดหมู่:ละครโทรทัศน์ภาษาจีน
หมวดหมู่:ละครโทรทัศน์จีนในปี พ.ศ. 2547
หมวดหมู่:ละครโทรทัศน์จีนในคริสต์ทศวรรษ 2000
เสรี

**เสรี** อาจหมายถึง
* เสรีภาพ (freedom)
* เสรีนิยม (liberalism)
* ซอฟต์แวร์เสรี (free software) คนละความหมายกับ ฟรีแวร์ (freeware)
* ชื่อบุคคล
** หม่อมหลวงเสรี ปราโมช นักการเมือง นักดนตรี
** เสรี วงษ์มณฑา นักพูด นักบรรยาย
** เสรี หวังในธรรม ศิลปินแห่งชาติ สาขาศิลปะการแสดง (ศิลปะการละคร)
** เสรีพิศุทธ์ เตมียเวส (ชื่อเดิม เสรี) อดีตผู้บัญชาการตำรวจแห่งชาติ
รูปสี่เหลี่ยมรูปว่าว

**รูปสี่เหลี่ยมรูปว่าว** หมายถึงรูปสี่เหลี่ยมที่ด้านซึ่งอยู่ติดกันมีขนาดเท่ากันสองคู่ ชื่อเรียกมีที่มาจากรูปร่างของว่าว

รูปสี่เหลี่ยมรูปว่าวอาจเป็นรูปสี่เหลี่ยมนูนหรือเว้าก็ได้ คำว่า "รูปว่าว" มักใช้อ้างถึงประเภทรูปสี่เหลี่ยมนูน ส่วนประเภทรูปสี่เหลี่ยมเว้าอาจเรียกว่า รูปสี่เหลี่ยมหัวลูกศร (dart, arrowhead)

รูปสี่เหลี่ยมจะถือว่าเป็นรูปสี่เหลี่ยมรูปว่าว ก็ต่อเมื่อเข้าข่ายเงื่อนไขอย่างน้อยหนึ่งข้อต่อไปนี้ 
* เส้นทแยงมุมหนึ่งเส้น ตัดกับเส้นทแยงมุมอีกเส้นหนึ่งเป็นมุมฉาก และแบ่งครึ่งเส้นนั้น  (ในกรณีที่เป็นรูปสี่เหลี่ยมเว้า จะต้องต่อขยายเส้นทแยงมุมออกไปข้างนอก)
* เส้นทแยงมุมหนึ่งเส้น แบ่งครึ่งรูปสี่เหลี่ยมเป็นรูปสามเหลี่ยมที่เท่ากันทุกประการ,สองรูป (มุมที่ถูกแบ่งครึ่งมีขนาดเท่ากัน และมุมที่อยู่ตรงข้ามก็มีขนาดเท่ากัน)

## อ้างอิง

รูปว่าว
ยุทธการที่ดันบาร์ (ค.ศ. 1650)

**ยุทธการที่ดันบาร์ (ค.ศ. 1650)** () เกิดขึ้นเมื่อวันที่ 3 กันยายน ค.ศ. 1650 ที่ดันบาร์ในสกอตแลนด์และเป็นยุทธการในสงครามกลางเมืองอังกฤษครั้งที่ 3 ที่ฝ่ายรัฐสภาที่นำโดยโอลิเวอร์ ครอมเวลล์ได้รับชัยชนะต่อกองทัพสกอตแลนด์ที่นำโดยเดวิด เลสลี ลอร์ดนิวอาร์ก (David Leslie, Lord Newark) ที่มีความจงรักภักดีต่อพระเจ้าชาลส์ที่ 2 แห่งอังกฤษ ผู้ได้รับการสถาปนาให้เป็นพระมหากษัตริย์ของสกอตแลนด์เมื่อวันที่5 กุมภาพันธ์ ค.ศ. 1649

## อ้างอิง

## ดูเพิ่ม
* พระเจ้าชาลส์ที่ 2 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* สงครามกลางเมืองอังกฤษครั้งที่ 3
* ฝ่ายรัฐสภา
* ฝ่ายกษัตริย์นิยม

ดันบาร์
หมวดหมู่:ประวัติศาสตร์สกอตแลนด์
หมวดหมู่:สงครามเกี่ยวข้องกับสกอตแลนด์